Tianjin

Tianjin čita se Tjencin (kineski: 天津), je administrativni centar istoimene kineske općine sa vlastitom upravom (status provincije) od 12 938 224 stanovnika (prema procjeni iz 2010.). Ime grada na kineskom znači Nebeski plićak jer je Bohajsko more u tom dijelu doista vrlo plitko. Tianjin je treća urbana aglomeracija u Kini po veličini nakon Šangaja i Pekinga. Geografija Tianjin leži na sjeveru zemlje, točnije na istoku Provincije Hebei, na krajnjem sjeveroistočnom rubu Velike kineske nizine, udaljen oko 120 km sjeveroistočno od Pekinga. Sam centar grada leži uz obale rijeke Hai He preko koje je povezan sa obližnjim Bohajskim morem koje je udaljeno oko 56 km. Općina Tianjin prostire se na površini od 11 760 km² od tog na uži centar otpada 174.9 km² Historija Tianjin je bio važno transportno i trgovačko središte još od vremena mongolske Dinastije Yuan (1206. - 1368.). Tako da je poznat kao kozmopolitski grad davno prije nego što su u njega došle evropske trgovačke zajednice u 19. vijeku. On je od pamtivijeka morska luka Pekinga, to je potaknulo dolazak propulzivnijeg i etnički raznolikih grupa u grad, što je pomoglo razvoju grada u važan trgovački centar. Tako da je i danas Tianjin poznat po svojim ručno tkanim tkaninama, keramičkim figuricama, ručno oslikavanim grafičkim listovima i izvrsnim jelima od plodova mora. Privreda Današnji Tianjin je jedan od najznačajnijijih industrijskih gradova i najveća luka sjeverne Kine. Najrazvijenije su metalska, i kemijska industrija uz brodogradnju. Proizvode se teški strojevi za rudarstvo, ali i strojevi za tekstilnu industriju, traktori, bicikli, liftovi, kamioni, električni i elektronski uređaji, satovi i precizni instrumenti. Uz industriju Tianjin se razvio i u značajni financijski centar u kom djeluju sve važnije kineske banke. Reference Vanjske veze Tianjin na portalu Encyclopædia Britannica (en) Službene stranice grada Arhivirano 2011-02-08 na Wayback Machine-u (zh)